
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2026 ԹՎԱԿԱՆԻ 
ՓԵՏՐՎԱՐԻ 5-Ի N 124-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ
ԿԱՏԱՐԵԼՈՒ ՄԱՍԻՆ

	Ղեկավարվելով «Նորմատիվ իրավական ակտերի մասին» օրենքի 33-րդ հոդվածի 3-րդ և 34-րդ հոդվածի 1-ին մասերով` Հայաստանի Հանրապետության կառավարությունը որոշում է.
	1. Հայաստանի Հանրապետության կառավարության 2026 թվականի փետրվարի 5-ի «Ռազմաուսումնական հաստատություն ավարտած և Հայաստանի Հանրապետության պաշտպանության նախարարության համակարգում կամ Հայաստանի Հանրապետության ազգային անվտանգության ծառայության սահմանապահ զորքերում սպայական պաշտոնի նշանակված սպայական կազմի զինծառայողների կողմից պետական աջակցությամբ բնակարանի կամ բնակելի տան կամ կառուցվող բազմաբնակարան կամ ստորաբաժանված շենքից կառուցվող բնակարան կամ բնակելի տուն գնելու իրավունքի ձեռքբերման նպատակով հիփոթեքային վարկավորման նպատակային ծրագիրը և հիփոթեքային վարկավորման պայմանները սահմանելու մասին» N 124-Ն որոշման (այսուհետ՝ Որոշում) մեջ կատարել հետևյալ լրացումները և փոփոխությունները.
1) Որոշման վերնագրում և Որոշման հավելվածի վերնագրում «ՊԱՅՄԱՆՆԵՐԸ» բառից հետո լրացնել «, ԻՆՉՊԵՍ ՆԱԵՎ ՀԻՓՈԹԵՔԱՅԻՆ ՎԱՐԿԱՎՈՐՄԱՆ ԳՈՒՄԱՐԸ ԲՆԱԿԱՐԱՆԱՅԻՆ ԱՊԱՀՈՎՈՒԹՅԱՆ ՇՐՋԱՆԱԿՆԵՐՈՒՄ ԱՅԼ ՆՊԱՏԱԿԱՅԻՆ ԾԱԽՍԵՐԻ (ՎԵՐԱՆՈՐՈԳՈՒՄ) ԿԱՏԱՐՄԱՆՆ ՈՒՂՂԵԼՈՒ ԴԵՊՔԵՐԸ» բառերը.
2) [bookmark: _Hlk230623823][bookmark: _Hlk230623934]Որոշման 1-ին կետում «պայմանները» բառից հետո լրացնել «, ինչպես նաև հիփոթեքային վարկավորման գումարը բնակարանային ապահովության շրջանակներում այլ նպատակային ծախսերի (վերանորոգում) կատարմանն ուղղելու դեպքերը» բառերը.
3) Որոշման հավելվածի՝
ա. 1-ին կետում «ձեռքբերման» բառից հետո լրացնել «, ինչպես նաև Հայաստանի Հանրապետության մարզերում ձեռք բերված բնակելի անշարժ գույքի վերանորոգման ուղղությամբ» բառերը,
բ. 2-րդ կետի 6-րդ ենթակետում «, Հայաստանի Հանրապետության պաշտպանության նախարարի կողմից լիազորված պաշտոնատար անձի» բառերը հանել,
գ. 2-րդ կետի 7-րդ ենթակետում և 6-րդ կետում «տոկոսագումարի» բառից հետո լրացնել «, ձեռք բերված բնակելի անշարժ գույքի վերանորոգմանն ուղղված ծախսերի» բառերը,
դ. 5-րդ կետի 1-ին ենթակետում «180 ամիս» բառերը փոխարինել «ոչ պակաս, քան 120 ամիս» բառերով,
ե. 6-րդ կետից հետո լրացնել 6.1-ին կետ՝ հետևյալ բովանդակությամբ.
6.1 Եթե հավաստագրում սահմանված գումարի չափը գերազանցում է բնակելի անշարժ գույքի՝ հիփոթեքային վարկավորմամբ ձեռքբերման արժեքը, ապա տարբերությունը, սակայն ոչ ավելի, քան 5,000,000 դրամը՝ համագործակցող կազմակերպությանը ներկայացված զինծառայողի դիմումի հիման վրա, կարող է ուղղվել Հայաստանի Հանրապետության մարզերում ձեռք բերվող բնակելի անշարժ գույքի վերանորոգմանը՝ ծրագրի ներքո գույքի ձեռքբերման հիփոթեքային վարկի շրջանակներում՝ որպես դրա բաղադրիչ։ Ընդ որում, բնակելի անշարժ գույքի վերանորոգման գումարը համագործակցող կազմակերպության կողմից տրամադրվում է փուլերով (տրանշներով)՝ կախված կատարված աշխատանքների ծավալից՝ համագործակցող կազմակերպության ներքին ընթացակարգերով սահմանված կարգով և պայմաններով:»,
զ. 11-րդ կետի 2-րդ ենթակետում «ձեռք բերման» բառերից հետո լրացնել «, ինչպես նաև սույն ծրագրի 6.1-ին կետով սահմանված դեպքում՝ ձեռք բերված բնակելի անշարժ գույքի վերանորոգման,» բառերը:
2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

ՀՀ վարչապետ Ն. Փաշինյան
ք. Երևան
